
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 207 

30 Οκτωβρίου 2012 


ΚΑΝΟΝΙΣΜΟΙ 


ΚΑΝΟΝΙΣΜΟΣ ΥΠ’ ΑΡΙΘΜ. 235/2012 

Περί διοικήσεως, διαχειρίσεως και λειτουργίας του εν 
Προκοπίω Ευβοίας Ιερού Προσκυνήματος του Οσίου 
Ιωάννου του Ρώσσου της Ιερός Μητροπόλως Χαλ- 
κίδος. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2, και 59 το 
Ν.590/1977 «Περί Καταστατικού Χάρτου της Εκκλησίας 
της Ελλάδος». 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Χαλκίδος. 

4. Την υπ’ αριθμ. 425/11.8.2011 Πράξιν του Διοικητικού 
Συμβουλίου του Ιερού Προσκυνήματος του Οσίου Ιω¬ 
άννου του Ρώσσου. 

5. Την υπ’ αριθμ. 26/11.1.2012 Πρότασιν του Σεβασμιω- 
τάτου Μητροπολίτου Χαλκίδος Χρυσοστόμου. 

6. Την υπ' αριθμ. 15/5.3.2012 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος. 

7. Την από 6.3.2012 Απόφασιν της Διαρκούς Ιερός Συ¬ 
νόδου, αποφασίζει: 

Την αντικατάσταση/ του Κανονισμού λειτουργίας του 
Ιερού Προσκυνήματος του Οσίου Ιωάννου του Ρώσσου 
τής Ιερός Μητροπόλεως Χαλκίδος, σύμφωνα με τας 
διατάξεις του επομένου Κανονισμού: 


ΚΑΝΟΝΙΣΜΟΣ ΥΠ’ ΑΡΙΘΜ. 235/2012 

Περί διοικήσεως, διαχειρίσεως και λειτουργίας 
του εν Προκοπίω Ευβοίας Ιερού Προσκυνήματος 
του Οσίου Ιωάννου του Ρώσσου 
της Ιερός Μητροπόλεως Χαλκίδος. 

Άρθρον 1 

1. Ο δυνάμει του άρθρου 140 του Ν. 4149/1961 (Φ.Ε.Κ. 41/ 
Α7 1961), λειτουργών εν Προκοπίω Ευβοίας Προσκυνη- 
ματικός Ναός του Οσίου Ιωάννου του Ρώσσου, μετά του 
εν αυτώ αποκειμένου ιερού λειψάνου αυτού, αποτελεί 
Εκκλησιαστικόν Νομικόν Πρόσωπον Δημοσίου Δικαίου, 
κατά την έννοιαν της διατάξεως του άρθρου 1, παραγρ. 
4, του Ν. 590/1977 (Φ.Ε.Κ. 146/Α'/1977), υπό την επωνυμίαν 
«Ιερόν Προσκύνημα Οσιος Ιωάννης ο Ρώσσος». 

2. Το Ιερόν Προσκύνημα τούτο τελεί υπό την εποπτεί- 
αν της Ιεράς Μητροπόλεως Χαλκίδος. 

3. Το Ιερόν Προσκύνημα έχει ιδίαν σφραγίδα, εφ’ ής 
είναι εγκεχαραγμένα εις το μέσον η εικών του Οσίου 
και γύρωθεν αι λέξεις «Ιερόν Προσκύνημα Όσιος Ιωάννης 
ο Ρώσσος Ν.Π.Δ.Δ.». 

4. Έδρα της Διοικήσεως του ως άνω Προσκυνήματος 
είναι η πόλις της Χαλκίδος. 

Αρθρον 2 

Σκοποί του Ιερού Προσκυνήματος είναι οι ακόλουθοι: 

1. Η προώθησις και διάδοσις της ορθοδόξου χριστιανι¬ 
κής Πίστεως και της Ελληνορθόδοξου Παραδόσεως, και 
η καλλιέργεια του λειτουργικού και λατρευτικού βίου, 
ιδιαιτέρως δε της τιμής και προσκυνήσεως του Οσίου 
Ιωάννου του Ρώσσου. 

2. Η συμφώνως προς τας παραδόσεις της ορθοδοξίας 
συντήρησις, ανακαίνισις και επέκτασις του υπάρχοντος 
εν Προκοπίω Ευβοίας Ιερού Ναού, ο οποίος τιμάται επ’ 

ονόματι του Οσίου Ιωάννου του Ρώσσου και εν τω οποίω 
φυλάσσεται το άγιον αυτού λείψανον. 

3. Ο προγραμματισμός και η εκτέλεσις όλων των 
έργων εκείνων, άτινα θέλουσι συμβάλλει εις την ανά- 
δειξιν του Ιερού Προσκυνήματος εις πνευματικόν και 
θρησκευτικόν κέντρον Πανελληνίου ακτινοβολίας του 
Ελληνοχριστιανικού πολιτισμού μας. 

4. Η εκτέλεσις τουριστικών και άλλων έργων οικονο¬ 
μικής κυρίως αποδόσεως δια την ανάπτυξιν από πόσης 
πλευράς της περιοχής του Ιερού Προσκυνήματος γε- 
νικώτερον και των οικονομικών πόρων τούτου ειδικώ- 
τερον. 

5. Η εν τω πνεύματι της Χριστιανικής αγάπης ανάλη- 
ψις και εκτέλεσις πρωτοβουλιών προνοιακού χαρακτή- 
ρος, η ηθική συμπαράστασις και υλική περίθαλψις των 
εχόντων ανάγκην τοιαύτης και ανηκόντων κυρίως εις 
την Ιερόν Μητρόπολιν Χαλκίδος. Προς τούτο δύνανται 
να χορηγούνται, μετ’ απόφασιν του Διοικητικού Συμ¬ 
βουλίου, βοηθήματα και υποτροφίες εις σπουδαστάς, 
φοιτητάς, μεταπτυχιακούς και υποψηφίους διδάκτορας, 
εις απόρους, υπερήλικας και ασθενείς, έχοντας άμεσον 
ανάγκην νοσοκομειακής ή φαρμακευτικής περιθάλψεως. 

6. Η εκτέλεσις έργων εξυπηρετούντων προνοιακούς, 
φιλανθρωπικούς και κοινωφελείς σκοπούς. 

7. Η λειτουργία εκθέσεως, προκειμένου, δια της προ¬ 
βολής και διαδόσεως χριστιανικών βιβλίων, ιερών ει¬ 
κόνων, ψηφιακών δίσκων και άλλων ειδών ευλαβείας, 
να καλλιεργηθή η πνευματική ζωή και να τονωθή το 
λατρευτικόν ήθος των προσκυνητών, υποκειμένης εις 
τας διατάξεις των άρθρων 2 και 3 του Ν. 2859/2000 
(ΦΕΚ 248/Α7 2000). 

Άρθρον 3 

Πόροι του Ιερού Προσκυνήματος: 

α) Προσφοραί εκ της προσκυνήσεως του εν τω Ιερώ 
Ναώ αποκειμένου Ιερού Λειψάνου του Οσίου Ιωάννου 
του Ρώσσου και εκ της διαθέσεως κηρίων εισπράξεις. 

β) Αι εκ της διαθέσεως του υπό των πιστών προ- 
σφερομένου ελαίου, ως και των λοιπών αφιερωμάτων 
εισπράξεις. 

γ) Τυχόν δωρεαί και εισφοραί από την λειτουργίαν 
Εκθέσεως-προβολής ωφελίμων χριστιανικών βιβλίων, 
Ιερών Εικόνων κ.λπ. χειροτεχνημάτων, αναμνηστικών κ.ά., 
από την λειτουργίαν των Ξενώνων, μη κερδοσκοπικού 
χαρακτήρος, του Εργαστηρίου επεξεργασίας κηρού και 
παρασκευής διαφόρων ειδών ευλαβείας και του Μου¬ 
σείου. 

δ) Αι εκ των εν τω Ιερώ Ναώ τελουμένων ιεροπραξιών 
εισπράξεις. 

ε) Αι υπέρ του Ιερού Ναού και του Ιερού Προσκυνήμα¬ 
τος δωρεαί, κληρονομίαι, κληροδοσίαι και πάσης (ρύσε¬ 
ως έτεραι χορηγίαι των πιστών, ως και αι εισφοραί και 
τα παντός είδους χρηματικά εμβάσματα των απανταχού 
χριστιανών και διαφόρων Νομικών Προσώπου Ιδιωτικού 
ή Δημοσίου Δικαίου. 

στ) Πάσαι αι λοιπαί πρόσοδοι εκ της αξιοποιήσεως 
της κινητής και ακινήτου περιουσίας του Ιερού Προ¬ 
σκυνήματος. 

ζ) Εκ του κυτίου δια την ενίσχυσιν των έργων του 
Ιερού Ναού (αγιογραφία, εξωραϊσμός Ιερού Ναού). 

η) Εκ της τυχόν εκποιήσεως τιμαλφών αφιερωμάτων 
και ειδών του εργαστηρίου του Ιερού Προσκυνήματος 
και 


θ) Κάθε νόμιμον έσοδον, συνάδον προς τον χαρακτή¬ 
ρα και τους σκοπούς του Ιερού Προσκυνήματος. 

Άρθρον 4 

1. Οι πόροι του Ιερού Προσκυνήματος διατίθενται: 

α) Δια την χρηματοδότησιν και εκτέλεσιν των ανα- 
γκαιουσών εκάστοτε εργασιών, δια την ανάπτυξιν και 
εξέλιξιν του Προσκυνήματος, ως πνευματικού θρησκευ¬ 
τικού και εθνικού κέντρου Πανελληνίου ακτινοβολίας. 

β) Δια την εν γένει εκτέλεσιν πάσης φύσεως έργων 
εξυπηρετήσεως των σκοπών του Ιερού Προσκυνήμα¬ 
τος, κατά κύριον λόγον, ως και τουριστικών έργων και 
εγκαταστάσεων, απάντων επ’ ωφελείρ του Ιερού Προ¬ 
σκυνήματος και της εν γένει αναπτύξεως τούτου από 
θρησκευτικής, κοινωνικής και τουριστικής απόψεως, ήτοι 
ανεγέρσεως, συντηρήσεως και λειτουργίας διαφόρων 
κτιρίων προς εξυπηρέτησιν εκκλησιαστικών, διοικητικών 
και οικονομικών υπηρεσιών του Ιερού Προσκυνήματος 
(ως λ.χ. Ξενώνων, Μουσείου, εργαστηρίων Κηροπλα¬ 
στείου και κατασκευής ειδών ευλαβείας κ,λπ.), ως και 
τοιούτων εξυπηρετούντων εκκλησιαστικούς, εθνικούς 
και κοινωφελείς σκοπούς. 

γ) Δια την πραγματοποίησιν των κοινωνικών σκοπών 
του Ιερού Προσκυνήματος (ενίσχυσιν μαθητών, φοιτη¬ 
τών, ασθενών και απόρων). 

δ) Δια την κάλυψιν των λειτουργικών εξόδων του Ιερού 
Προσκυνήματος. 

ε) Δια την ενίσχυσιν των κοινωφελών εκκλησιαστικών, 
προνοιακών και φιλανθρωπικών ιδρυμάτων της Ιεράς 
Μητροπόλεως Χαλκίδος εκ ποσοστού 25% επί των ει¬ 
σπράξεων. 

στ) Δια την ενίσχυσιν της λειτουργίας των Γ ραφείων 
της Ιεράς Μητροπόλεως Χαλκίδος εκ ποσοστού 3% επί 
των ακαθαρίστων εσόδων των περιπτώσεων α' και δ’ 
του άρθρου 3 του παρόντος Κανονισμού. 

ζ) Δια την ενίσχυσιν του Ιεραποστολικού έργου της 
Εκκλησίας, της Αποστολικής Διακονίας, του Ασφαλι¬ 
στικού Οργανισμού της Εκκλησίας (Τ.Π.Ο.Ε.Κ.Ε.) και των 
λοιπών εκκλησιαστικών οργανισμών, κατά τας εκάστοτε 
ισχυούσας διατάξεις. 

η) Δια την προμήθειαν των ειδών της εκθέσεως και 
των ειδών εξοπλισμού του Μουσείου, καθώς και της 
εκάστοτε απαιτουμένης ύλης του εργαστηρίου Κηρο¬ 
πλαστείου και λοιπών ειδών ευλαβείας. 

θ) Δια την ενίσχυσιν πολιτιστικών εκδηλώσεων της 
Ιεράς Μητροπόλεως, αλλά και Τοπικών Φορέων, οι οποί¬ 
οι έχουν ιδιαίτερον κοινωφελή σκοπόν και εθελοντικόν 
-αφιλοκερδή- χαρακτήρα και συντελούν εις την διατή- 
ρησιν και διάδοσιν της Ελληνορθόδοξου παραδόσεως. 

ι) Δια την συντήρησιν και λειτουργίαν των Ιερών Πα- 
ρεκκλησίων του Ιερού Προσκυνήματος, όπου δεί. 

ια) Δί εκδόσεις βιβλίων, Οϋ, ϋνο κ.λπ., άτινα προάγουν 
τον πολιτισμόν και τον άνθρωπον. 

2. Προσφέρονται, κατά την κρίσιν του Διοικητικού 
Συμβουλίου, εις απόρους και εις Ιδρύματα ή και Ιερούς 
Ναούς και πτωχός Ιεράς Μονάς της Ιεράς Μητροπόλε¬ 
ως, το πλεονάζον έλαιον και κηρία, δια τας ανάγκας 
των, εφ’ όσον υπάρχει δυνατότης εκ του υπάρχοντος 
εργαστηρίου κηροπλαστείου. 

Άρθρον 5 

1. Ο χώρος του περιβόλου του Ιερού Ναού και του 
συγκροτήματος του Ιερού Προσκυνήματος εις ακτίνα 

500 μέτρων μέ κέντρον τον Ιερόν Ναόν θεωρείται ιερός 
και απαραβίαστος, διο και απαγορεύεται η πώλησις 
αναμνηστικών, ειδών τροφίμων και πόσης φύσεως εμπο¬ 
ρευμάτων εντός περιοχής ακτίνος 500 μέτρων, ως και η 
εγκατάστασις κέντρων ψυχαγωγίας, κινηματοθεάτρων 
και λοιπών κτισμάτων, άτινα αλλοιώνουν τον ιερόν χα¬ 
ρακτήρα του Ιερού Προσκυνήματος, εις ολόκληρον την 
ως άνω έκτασιν. 

2. Απαγορεύεται η χρήσις μουσικών οργάνων και λοι¬ 
πών ηχητικών μέσων εις ακτίνα 500 μέτρων, ως επίσης 
απαγορεύεται η πώλησις κηρίων εντός του συγκροτή¬ 
ματος του Ιερού Προσκυνήματος και πέριξ αυτού εις 
ακτίνα 500 μέτρων. Οι παραβάται υπόκεινται εις τας 
ποινάς των άρθρων 411, 417, 419 και των άρθρων 458 
και 459 του Ποινικού Κώδικος. 

Άρθρον 6 

1. Η Διοίκησις του Ιερού Προσκυνήματος και η διαχεί- 
ρισις εν γένει της περιουσίας αυτού ενεργούνται υπό 
του Διοικητικού Συμβουλίου του Προσκυνήματος. 

2. Το Διοικητικόν Συμβούλιον έχει την έδραν του εν 
τη πόλει της Χαλκίδος και συνεδριάζει εν τη έδρα του 
άπαξ του μηνός τουλάχιστον, καθ’ ημέραν και ώραν 
οριζομένην υπό του Προέδρου αυτού. Των Συνεδριά¬ 
σεων του Συμβουλίου μετέχει ο Γραμματεύς του Ιερού 
Προσκυνήματος τηρών τα πρακτικά των εισηγήσεων 
γενομένων υπό των εντεταλμένων δί έκαστον θέμα 
μελών του Συμβουλίου. Αι αποφάσεις λαμβάνονται κατ’ 
απόλυτον πλειοψηφίαν των μελών, εν ισοψηφία νικώσης 
της ψήφου του Προέδρου. 

Άρθρον 7 

1. Το Διοικητικόν Συμβούλιον (Δ.Σ.) αποτελείται από 
πέντε (5) μέλη, ήτοι: 

α) Του εκάστοτε Μητροπολίτου Χαλκίδος ως Προ¬ 
έδρου. 

β) Του Πρωτοσυγκέλλου ή Γενικού Αρχιερατικού Επι¬ 
τρόπου ή Ιεροκήρυκος ή άλλου προσοντούχου Κλη¬ 
ρικού, ως Αντιπροέδρου, ο οποίος, κατόπιν γραπτής 
εξουσιοδοτήσεως του Προέδρου, αναπληροί τούτον και 
προεδρεύει του Διοικητικού Συμβουλίου, εις περίπτωσιν 
απουσίας ή κωλύματος αυτού, και 

γ) εκ τριών (3) εγκρίτων Ελλήνων πολιτών, ανδρών ή 
γυναικών, δυναμένων και προθυμοποιουμένων να συμ¬ 
βάλουν εις την επίτευξιν και ευόδωσιν των σκοπών του 
Ιερού Προσκυνήματος. 

2. Το λειτούργημα του μέλους του Δ.Σ. είναι τιμητικόν 
και άμισθον. Δύνανται όμως να καταβάλλωνται παρα¬ 
στατικά έξοδα, προτάσει του Μητροπολίτου Χαλκίδος 
και εγκρίσει του Μητροπολιτικού Συμβουλίου. 

3. Τα μέλη του Δ.Σ. (ήτοι ο κληρικός και τα τρία άλλα 
λαϊκά μέλη) διορίζονται, επί τριετεί θητείρ, παρά του 
Μητροπολίτου, δϊ αποφάσεώς του δημοσιευομένης εις 
το περιοδικόν «ΕΚΚΛΗΣΙΑ». Εις την κρίσιν του Μητρο¬ 
πολίτου εναπόκειται ο επαναδιορισμός μέλους ή μελών 
του Διοικητικού Συμβουλίου. 

4. Τα μέλη του Διοικητικού Συμβουλίου, εντός ΙΟημέ- 
ρου από του διορισμού των, συνέρχονται και εκλέγουσι 
μεταξύ αυτών τον Γ ενικόν Γ ραμματέα και τον υπεύθυνον 
επί των οικονομικών. 

5. Το Διοικητικόν Συμβούλιον ευρίσκεται εν απαρτία, 
εφ’ όσον παρίστανται τουλάχιστον τρία μέλη συμπερι¬ 
λαμβανομένου του Προέδρου, αι δε αποφάσεις αυτού 


λαμβάνονται κατά πλειοψηφίαν, εν περιπτώσει δε ισο- 
ψηφίας νικά η ψήφος του Προέδρου. 

6. Μετά την συγκρότησιν εις σώμα, το Συμβούλιον 
αναλαμβάνει τα καθήκοντά του και ορίζει δια την επιτέ- 
λεσιν τούτων τακτήν κατά μήνα ημέραν συνεδριάσεως 
εν τοις εν Χαλκίδι Γραφείοις της Ιεράς Μητροπόλεως ή 
του Ιερού Προσκυνήματος. Ο Πρόεδρος του Συμβουλίου 
δύναται να συγκαλέση τούτο και εκτάκτως, κοινοποιών 
την πρόσκλησιν προς τους συμβούλους προ τριών ημε¬ 
ρών, υποχρεούται δε εις τούτο και οσάκις ήθελε ζητηθή 
υπό τριών συμβούλων. 

7. Εν περιπτώσει οιασδήποτε παραβάσεως των καθη¬ 
κόντων των μελών του Δ.Σ. ή εν ολιγωρία ή εν συνδρομή 
λόγου εκ των εν τω επομένω άρθρω αναφερομένων, ο 
Μητροπολίτης δέον να απομακρύνη τούτο, ορίζων άμα 
τον αντικαταστάτην αυτού. 

Άρθρον 8 

1. Μέλος του Δ.Σ. του Ιερού Προσκυνήματος διορίζε¬ 
ται ο έχων συμπληρώσει το 21ον έτος της ηλικίας του 
και διακρινόμενος διά το εκκλησιαστικόν του ήθος, την 
επιστημονικήν ή επαγγελματικήν και εν γένει κοινωνι¬ 
κήν του δράσιν, εκπίπτει δε του λειτουργήματος εάν 
απουσιάση αδικαιολογήτους επί τρεις κατά συνέχειαν 
συνεδριάσεις του Συμβουλίου. 

2. Κατά τα λοιπά, τα εν άρθροις 7, 8, παραγρ. 1 και 2, 
9, 10, 11 του υπ’ αριθμ. 5/1978 Κανονισμού «περί Κώδι¬ 
κος Εκκλησιαστικών Υπαλλήλων», κωλύματα διορισμού 
Εκκλησιαστικών Υπαλλήλων και οι εν άρθροις 131, 132 
του αυτού Κανονισμού λόγοι εκπτώσεως αυτών, απο- 
τελούσι κωλύματα διορισμού και λόγους εκπτώσεως 
των συμβούλων. 

Άρθρον 9 

Εν περιπτώσει μη αποδοχής της θέσεως του Συμ¬ 
βούλου, δηλουμένης εις τον Μητροπολίτην Χαλκίδος 
και Πρόεδρον του Διοικητικού Συμβουλίου του Ιερού 
Προσκυνήματος, εντός αποκλειστικής προθεσμίας 10 
ημερών, από της κοινοποιήσεως του διορισμού, ως και 
εν περιπτώσει παραιτήσεως, εκπτώσεως ή θανάτου 
αυτού, ούτος αντικαθίσταται δια τον υπολειπόμενον 
χρόνον της θητείας του υφ’ ετέρου διοριζομένου κατά 
τας διατάξεις του παρόντος. 

Άρθρον 10 

1. Το Συμβούλιον διοικεί το Ιερόν Προσκύνημα και δι¬ 
αχειρίζεται την περιουσίαν αυτού συμφώνως τοις κει- 
μένοις Νόμοις και τω παρόντι Κανονισμώ. 

2. Το Συμβούλιον ειδικώτερον: 

α) Ασκεί καθήκοντα πειθαρχικού και υπηρεσιακού 
Συμβουλίου, κατά τας διατάξεις του υπ’ αρθμ. 5/1978 
Κανονισμού (ΚΕΥ), των υπηρεσιακών φακέλων των υπαλ¬ 
λήλων τηρουμένων υπό του Γ ενικού Γ ραμματέως του 
Συμβουλίου. 

β) Προσλαμβάνει το εκάστοτε αναγκαιούν υπαλλη¬ 
λικόν (κληρικολαϊκόν) και υπηρετικόν προσωπικόν (έμ¬ 
μισθον ή και εθελοντικόν), δια τας ανάγκας του Ιερού 
Ναού και του Ιερού Προσκυνήματος και προσδιορίζει τα 
καθήκοντα και την αντιμισθίαν αυτού, κατά τας διατά¬ 
ξεις του Κώδικος Εκκλησιαστικών Υπαλλήλων. 

γ) Καταρτίζει και ψηφίζει τον Προϋπολογισμόν και 
τον Απολογισμόν του Ιερού Προσκυνήματος και υπο¬ 
βάλλει τούτους προς έγκρισιν εις το Μητροπολιτικόν 

Συμβούλιον τον μεν Προϋπολογισμόν εντός του Α' 
Ιδνθημέρου του μηνός Νοεμβρίου εκάστου έτους, τον 
δε Απολογισμόν, ωσαύτως, κατά μήνα Φεβρουάριον 
εκάστου έτους. 

δ) Αποφασίζει περί της επενδύσεως (π.χ. αγοραί 
ακινήτων) ή της επωφελεστέρας τοποθετήσεως των 
χρηματικών αποθεμάτων του Ιερού Προσκυνήματος, 
της εκποιήσεως ή υποθηκεύσεως περιουσιακών αυτού 
στοιχείων και των τιμαλφών, της εκμισθώσεως ακινήτων 
του, αγοράς μετοχών ή άλλων επενδυτικών πακέτων, 
δέχεται δωρεάς, κληρονομιάς κ.λπ., εγείρει αγωγός και 
συμβιβάζεται ή παραιτείται από αγωγών. 

ε) Εκπροσωπεί το Ιερόν Προσκύνημα ενώπιον πάσης 
Αρχής και των Δικαστηρίων, δια του Προέδρου αυτού 
ή του νομίμως εξουσιοδοτουμένου παρά τούτου και 
διορίζει, επ’ αμοιβή, τους δια την διεξαγωγήν δικαστικών 
υποθέσεων και δια την μελέτην θεμάτων του Ιερού Προ¬ 
σκυνήματος αναγκαιούντας εκάστοτε πληρεξουσίους 
δικηγόρους. 

στ) Αποφασίζει και ενεργεί πάσαν δια λογαριασμόν 
του Ιερού Προσκυνήματος προμήθειαν, ως και την εκτέ- 
λεσιν παντός έργου, συμφώνως προς τας κειμένας δια 
τα εκκλησιαστικά Ν.Π.Δ.Δ. διατάξεις. 

ζ) Αποφασίζει περί της διαθέσεως των πόρων του 
Ιερού Προσκυνήματος, κατά τας διατάξεις του παρόντος 
Κανονισμού. 

η) Μελετά, υποδεικνύει και λαμβάνει μέτρα προς βελ- 
τίωσιν και αρτιωτέραν εκπλήρωσιν των σκοπών του 
Ιερού Προσκυνήματος και αύξησιν των πόρων αυτού, 
ως αρμόδιον επί παντός ζητήματος, όπερ αφορά το 
Ιερόν Προσκύνημα. 

θ) Δύναται να διορίζη επίτροπός επί ειδικών περιπτώ¬ 
σεων καθορίζον και τον κύκλον των αρμοδιοτήτων των, 
δί ειδικού Κανονισμού εκδοθησομένου κατόπιν αποφά- 
σεως του Διοικητικού Συμβουλίου και προσδιορίζον και 
τυχόν αμοιβάς τούτων κατά την κρίσιν του. 

ι) Ανακηρύσσει μεγάλους ευεργέτας, ευεργέτας και 
δωρητάς. 

ια) Αποφασίζει δια κάθε θέμα ή πρόβλημα, το οποίον 
αφορά εις την λειτουργίαν και την αναβάθμισιν των 
υπηρεσιών του Ιερού Προσκυνήματος. 

Άρθρον 11 

Αρμοδιότητες Προέδρου, Αντιπροέδρου, Γενικού 
Γραμματέως και υπευθύνου επί των οικονομικών. 

1. Ο Πρόεδρος του Συμβουλίου ασκεί τας κάτωθι αρ¬ 
μοδιότητας: 

α) Καταρτίζει την ημερησίαν διάταξιν των Συνεδριά¬ 
σεων του Συμβουλίου, τη εισηγήσει του Γ ενικού Γ ραμ¬ 
ματέως του Διοικητικού Συμβουλίου, και καλεί τούτο 
και εκτάκτως, κατά τους όρους της παραγράφου 5 του 
άρθρου 4 της παρούσης. 

β) Επιμελείται, εν συνεργασία μετά του Γ ενικού Γ ραμ¬ 
ματέως, της εκτελέσεως των υπό του Συμβουλίου λαμ- 
βανομένων αποφάσεων. 

γ) Εκπροσωπεί το Ιερόν Προσκύνημα, κατά τα οριζόμε¬ 
να εν τω άρθρω 10, παρ. ε', του παρόντος Κανονισμού. 

δ) Υπογράφει άπαντα τα εξερχόμενα έγγραφα και 
αποφάσεις του Διοικητικού Συμβουλίου, καθώς και πά¬ 
ντα τα γραμμάτια εισπράξεων και τα εντάλματα πλη¬ 
ρωμών, ως και τας επιταγάς και παν άλλο έγγραφον, 
αποβλέπον εις την διαχείρισιν του Ιερού Προσκυνήμα¬ 


τος και διακινεί, δια του επί των οικονομικών υπευθύ¬ 
νου του Γ ραφείου της Χαλκίδος, τους παρά Τ ραπέζαις 
λογαριασμούς. Τα εν τη παρούση παραγράφω αναφε- 
ρόμενα και αφορώντα την οικονομικήν διαχείρισιν του 
Ιερού Προσκυνήματος παραστατικά συνυπογράφονται 
και υπό του υπευθύνου επί των οικονομικών. 

ε) Προσκαλεί εις τας συνεδριάσεις τα Μέλη του Διοι¬ 
κητικού Συμβουλίου και διευθύνει τας συζητήσεις. 

στ) Τον Πρόεδρον απάντα ή κωλυόμενον αναπληροί 
ο δεόντως παρ’ αυτού εξουσιοδοτηθείς νόμιμος ανα¬ 
πληρωτής του, κατά τα εν τω άρθρω 7, παρ. 1 και υπό 
στοιχείον β’ του παρόντος προβλεπόμενα, έχων τας 
αυτάς αρμοδιότητας ή τας ειδικός, εν τω εξουσιοδοτικώ 
εγγράφω αναφερομένας, πλήν της ισχύος της ψήφου 
του εν ισοψηφία. 

2. Ο Αντιπρόεδρος βοηθεί τον Πρόεδρον εις το έργον 
του και αναπληροί αυτόν εις τα καθήκοντα του, εις 
περίπτωσιν κωλύματος ή αδυναμίας, νομίμως εξουσιο¬ 
δοτηθείς, και ασκεί και οιανδήποτε ανατιθεμένην αυτώ 
υπό του Σεβασμιωτάτου Προέδρου υπηρεσίαν, εξυπη¬ 
ρετικήν των σκοπών και της ευρύθμου λειτουργίας του 
Ιερού Προσκυνήματος. 

3. Αρμοδιότητες Γ ενικού Γ ραμματέως. 

Ο Γ ενικός Γ ραμματεύς: 

α) Εισηγείται εις τον Σεβασμιώτατον Πρόεδρον θέ¬ 
ματα δια την κατάρτισιν της ημερήσιας διατάξεως των 
συνεδριάσεων του Διοικητικού Συμβουλίου. 

β) Εποπτεύει την υπό του Γ ραμματέως τήρησιν των 
βιβλίων των πρακτικών του Διοικητικού Συμβουλίου και 
την έγκαιρον και ορθήν ενημέρωσιν αυτών και την υπο¬ 
γραφήν των πρακτικών, τα οποία και αναγινώσκει εις 
κάθε συνεδρίασιν. 

γ) Παρακολουθεί την διεκπεραίωσιν όλης της αλ¬ 
ληλογραφίας και της γραφικής υπηρεσίας του Ιερού 
Προσκυνήματος. 

Τον Γενικόν Γραμματέα προσωρινώς απάντα ή κω¬ 
λυόμενον αντικαθιστά έτερον μέλος του Διοικητικού 
Συμβουλίου, υπό του Προέδρου οριζόμενον. 

4. Αρμοδιότητες του υπευθύνου επί των οικονομικών, 
ο οποίος πρέπει, κατά προτίμησιν, να διαθέτη αποδε- 
δειγμένην γνώσιν ή εμπειρίαν του αντικειμένου: 

α)Έχει την ευθύνην και την εποπτείαν επί όλων των 
αφορώντων το Ιερόν Προσκύνημα οικονομικών και δια¬ 
χειριστικών θεμάτων. 

β) Προσυπογράφει μετά του Σεβασμιωτάτου Προέ¬ 
δρου τα γραμμάτια εισπράξεων, τα εντάλματα πληρω¬ 
μών και τας επιταγάς. 

γ) Εποπτεύει την τήρησιν των διαχειριστικών βιβλί¬ 
ων (ταμείου κ.λπ.), τα οποία μετά μεγίστης προσοχής 
τηρεί ο υπεύθυνος Λογιστής-Ταμίας του εν τη έδρρ 
του Ιερού Προσκυνήματος Γραφείου, εν συνεργασία 
μετά των υπαλλήλων του παραρτήματος λογιστηρίου 
εν Νέω Προκοπίω. 

δ) Συνεργάζεται μετά των εν Χαλκίδι υπαλλήλων του 
Γ ραφείου του Ιερού Προσκυνήματος δια την σύνταξιν 
Προϋπολογισμών, Απολογισμών και Ισολογισμών, τους 
οποίους υποβάλλει εγκαίρως και εισηγείται εις το Δι¬ 
οικητικόν Συμβούλιον. 

ε) Εισηγείται όσα αφορούν εις την ασφαλεστέραν 
και αποδοτικωτέραν αξιοποίησιν των αποθεματικών 
του Προσκυνήματος, καθώς και την εκμετάλλευσιν της 
κινητής και ακινήτου περιουσίας αυτού. 

στ) Ενεργεί προχείρους διαγωνισμούς δια την προμή¬ 
θειαν των απαραιτήτων υλικών και των ειδών της Εκ- 
θέσεως, φροντίζων δια την εξασφάλιση/ της καλύτερος 
ποιότητος και μικρότερου κόστους, και επιβλέπει την 
τήρησιν των κατά Νόμον προβλεπομένων προϋποθέσε¬ 
ων δια πάσαν είσπραξιν και πληρωμήν και την εξασφά¬ 
λιση/ και διαφύλαξη/ των απαραιτήτων παραστατικών 
στοιχείων. 

ζ) Εις περίπτωση/ προσωρινής απουσίας ή αδυναμίας, 
τον αντικαθιστά έτερον μέλος του Διοικητικού Συμβου¬ 
λίου, υπό του Προέδρου οριζόμενον. 

Άρθρον12 

Προσωπικόν του Ιερού Προσκυνήματος 

1. Αι οργανικοί θέσεις προσωπικού του Ιερού Προσκυ¬ 
νήματος είναι: 

Α' ΘΕΣΕΙΣ ΚΛΗΡΙΚΩΝ: 

Μία (1) θέσις ΠΕ Ιεροκήρυκος. 

Μία (1) θέσις ΠΕ Πρωθιερέως. 

Μία (1) θέσις ΠΕ Εφημερίου. 

Μία (1) θέσις ΠΕ Διακόνου. 

Β' ΔΙΟΙΚΗΤΙΚΟΝ ΠΡΟΣΩΠΙΚΟΝ: 

Μία (1) θέσις ΠΕ Διευθυντού. 

Μία (1) θέσις ΠΕ Γραμματέως. 

Μία (1) θέσις ΠΕ Επιμελητού - Ξεναγού. 

Μία (1) θέσις ΠΕ Οικονομικού ή ΤΕ Λογιστών. 

Μία (1) θέσις ΠΕ Κοινωνικού Λειτουργού. 

Δύο (2) θέσεις ΔΕ Γραφέων. 

Μία (1) θέσις ΔΕ Κλητήρος - Οδηγού. 

Μία (1) θέσις ΔΕ Φροντιστού - Διαχειριστού. 

Γ' ΒΟΗΘΗΤΙΚΟΝ ΠΡΟΣΩΠΙΚΟΝ: 

Δύο (2) θέσεις Ιεροψαλτών, κατά τα υπό του Κανονι¬ 
σμού περί Ιεροψαλτών οριζόμενα. 

Μία (1) θέσις ΔΕ Τεχνικού - Συντηρητού. 

Μία (1) θέσις ΔΕ Βοηθού Λογιστού (δια το Ν. Προκό¬ 
πιον). 

Δύο (2) θέσεις ΥΕ Νεωκόρων. 

Τρεις (3) θέσεις ΥΕ Κηροδοτών. 

Δύο (2) θέσεις ΥΕ Φυλάκων. 

Μία (1) θέσις ΥΕ Κηπουρού. 

Έξι (6) θέσεις ΥΕ Καθαριστριών. 

2. Η κάλυψις των ως άνω θέσεων διενεργείται συμφώ- 
νως ταις διατάξεσι του Κανονισμού 5/1978 «Περί Κώδικος 
Εκκλησιαστικών Υπαλλήλων». Οι διοριζόμενοι εις οργα¬ 
νικός θέσεις εντάσσονται εις βαθμόν και Κατηγορίαν 
ανάλογον προς τα τυπικά και ουσιαστικά προσόντα 
των, κατά τας διατάξεις του Κώδικος Εκκλησιαστικών 
Υπαλλήλων. 

3. Εις τας θέσεις των Κληρικών δύναται να διορίζω- 
νται και μετακλητοί Εφημέριοι, κατά τας διατάξεις του 
Κώδικος Εκκλησιαστικών Υπαλλήλων. 

4. Εις τας ως άνω θέσεις δύναται να προσλαμβάνω- 
νται, κατόπιν αποφάσεως του Δ.Σ., υπάλληλοι με συμβά¬ 
σεις έργου ή εργασίας ωρισμένου χρόνου, τηρουμένων 
ως προς την μισθοδοσίαν αυτών των κειμένων διατά¬ 
ξεων περί Εκκλησιαστικών Υπαλλήλων. 

5. Εις περιπτώσεις επειγουσών υπηρεσιακών αναγκών 
ή και δια τας ανάγκας του εργαστηρίου, το Δ.Σ. του 
Ιερού Προσκυνήματος δύναται να προσλαμβάνη, κατόπιν 
αποφάσεώς του, έκτακτον και δί ωρισμένον χρόνον 
λαϊκόν εργατοτεχνικόν προσωπικόν. 


6. Δύναται να προσλαμβάνηται και εθελοντικόν προ¬ 
σωπικόν, τα καθήκοντα του οποίου θα καθορίζωνται 
υπό του Διοικητικού Συμβουλίου. 

7. Εις την θέσιν Δ.Ε. Βοηθού Λογιστού προτιμάται να 
διορίζεται ο αποδεδειγμένως διαθέτων πολυετή εμπει¬ 
ρίαν και ενασχόλησιν με τα οικονομικά. 

8. Δύναται το Συμβούλιον δί αποφάσεώς του να πλη¬ 
ροί εκάστοτε όσας εκ των ανωτέρω θέσεων θεωρεί 
αναγκαίας, μη υποχρεουμένου εις πλήρωσιν απάντων 
των θέσεων, ουδέ των δί οιονδήποτε λόγον κενουμένων 
τοιούτων. 

9. Το προσωπικόν του Ιερού Προσκυνήματος το οποί¬ 
ον ήδη υπηρετεί κατά την δημοσίευση/ του παρόντος 
Κανονισμού τοποθετείται δί αποφάσεως του Δ.Σ. εις 
θέσεις της παρ. 1 του παρόντος άρθρου, ακόμα και 
εάν δεν συντρέχουν οι προϋποθέσεις του άρθρ. 14 του 
παρόντος Κανονισμού, και πάντως μη μεταβαλλόμενης 
της εργασιακής αυτών σχέσεως. 

Άρθρον 13 

1. Το υπό την άμεσον εποπτείαν και διοίκησιν υπό του 
Σεβασμιωτάτου Προέδρου Κληρικόν προσωπικόν εντάσ¬ 
σεται και εξελίσσεται βαθμολογικώς και μισθολογικώς, 
συμφώνως προς τας κειμένας διατάξεις, διεπόμενον 
αναλόγως υπό των διατάξεων του Ν. 590/77 «Περί Κα¬ 
ταστατικού Χάρτου της Εκκλησίας της Ελλάδος» και 
του υπ’ αριθμ. 230/2012 Κανονισμού «Περί Εφημερίων 
και Διακόνων». 

2. Προκειμένου περί του λαϊκού προσωπικού, ως προς 
την πρόσληψιν, την ένταξιν και την εξέλιξιν, βαθμολογι¬ 
κήν και μισθολογικήν, τα δικαιώματα και υποχρεώσεις 
αυτού, την αποχώρησιν, την πειθαρχικήν δικαιοδοσίαν 
του Διοικητικού Συμβουλίου και την εν γένει υπηρεσι¬ 
ακήν αυτού κατάστασιν, εφαρμόζονται αι διατάξεις του 
υπ’ αριθμ. 5/1978 Κανονισμού «Περί Κώδικος Εκκλησια¬ 
στικών Υπαλλήλων». 

3. Τα ειδικώτερα καθήκοντα του Κληρικολαϊκού προ¬ 
σωπικού του Ιδρύματος καθορίζονται ειδικώτερον δί 
Εσωτερικού Κανονισμού συντασσομένου υπό του Διοι¬ 
κητικού Συμβουλίου, και εγκρινομένου υπό του Μητρο- 
πολιτικού Συμβουλίου. 

Άρθρον 14 

Προσόντα διορισμού: 

1. Ιεροκήρυξ διορίζεται δί αποφάσεως του Μητροπο¬ 
λίτου, μετά γνώμην του Διοικητικού Συμβουλίου, άγαμος 
Κληρικός, επί τριετεί θητείμ, δυναμένη να ανανεωθή, ο 
έχων πτυχίον ©εολογικής Σχολής ή άλλης ισοτίμου και 
σχετικήν εμπειρίαν. 

2. Πρωθιερεύς διορίζεται δί αποφάσεως του Μητροπο¬ 
λίτου Χαλκίδος, μετά γνώμην του Διοικητικού Συμβου¬ 
λίου, επί τριετεί θητείμ, δυναμένη να ανανεωθή ο έχων 
πτυχίον ©εολογικής Σχολής ημεδαπού Πανεπιστημίου 
ή της Θεολογικής Σχολής Χάλκης ή Ανωτάτης Εκκλησι¬ 
αστικής Ακαδημίας και γνωρίζων επαρκώς τουλάχιστον 
μίαν ξένην γλώσσαν. 

3. Εφημέριος και Ιεροδιάκονος διορίζονται οι κεκτη- 
μένοι πτυχίον ©εολογικής Σχολής ή Ανωτέρου Εκκλησι¬ 
αστικού Φροντιστηρίου ή άλλης ισοτίμου Εκκλησιαστι¬ 
κής Σχολής, δια πράξεως του Μητροπολίτου Χαλκίδος, 
μετά γνώμην του Διοικητικού Συμβουλίου και επί τριετεί 
θητείμ δυναμένη να ανανεωθή. Προτιμώνται οι γλωσ¬ 
σομαθείς. 

4. Ιεροψάλται διορίζονται οι κεκτημένοι πτυχίον της 
Σχολής Βυζαντινής Μουσικής της Ιερός Μητροπόλεως 
Χαλκίδος ή του Ωδείου Αθηνών ή άλλου τύπου Μουσικού 
Σχολείου ανεγνωρισμένου, καλλίφωνοι δεδοκιμασμένης 
πείρας, μετά γνώμην του Διοικητικού Συμβουλίου και δί 
αποφάσεως του Μητροπολίτου Χαλκίδος. 

5. Νεωκόροι διορίζονται οι κεκτημένοι απολυτήριον 
Δημοτικού Σχολείου, δί αποφάσεως του οικείου Μητρο¬ 
πολίτου, μετά πρότασιν του Διοικητικού Συμβουλίου. 

6. Γραμματεύς διορίζεται ο κεκτημένος πτυχίον Ανω- 
τάτου Εκπαιδευτικού Ιδρύματος. Εις περίπτωσιν όμως, 
κατά την οποίαν ούτος εκτελεί και οικονομικήν - λογι¬ 
στικήν υπηρεσίαν, προτιμάται ο πτυχιούχος Οικονομικού 
Πανεπιστημίου ή της Α.Σ.Σ.Ο.Ε. ή Ανωτάτης Βιομηχανι¬ 
κής Σχολής ή άλλης ισοτίμου Σχολής ή ο έχων πτυχίον 
Ι.Ε.Κ. κλάδου λογιστών. 

7. Διευθυντής και Επιμελητής - ξεναγός διορίζονται οι 
κεκτημένοι πτυχίον Ανωτάτης Σχολής, κατά προτίμησιν 
Θεολογικής. 

8. Φροντιστής - Διαχειριστής και Γραφεύς του Ιερού 
Προσκυνήματος διορίζονται οι κεκτημένοι Απολυτήριον 
Γ ενικού Λυκείου ή άλλης ισοτίμου Σχολής. 

9. Τεχνικός διορίζεται ο κεκτημένος πτυχίον Τεχνικής 
Σχολής. 

10. Κηπουρός, Κλητήρας - Οδηγός και Καθαρίστριαι 
διορίζονται οι κεκτημένοι Απολυτήριον στοιχειώδους 
εκπαιδεύσεως. Ο Οδηγός ευνόητον είναι ότι πρέπει να 
διαθέτη και δίπλωμα οδηγήσεως - επαγγελματικό δί¬ 
πλωμα. 

11. Φύλακες, Καθαρίστριαι και Κηροδόται δύνανται να 
διορίζονται και οι κεκτημένοι απολυτήριον Δημοτικού 
Σχολείου. 

12. Κοινωνικός Λειτουργός του Ιερού Προσκυνήματος 
διορίζεται ο κεκτημένος πτυχίον της Σχολής Κοινωνικών 
Λειτουργών ή άλλης ισοτίμου Σχολής. 

Άρθρον 15 

1. Τα εις τον Ιερόν Ναόν τιμαλφή και πόσης φύσεως 
έτερα αφιερώματα υλικής αξίας εκποιούνται, μετά προ- 
ηγουμένην εκτίμησιν της αξίας αυτών παρ’ ειδικών, κατά 
προτίμησιν δια προφορικού πλειοδοτικού διαγωνισμού, 
ενώπιον Τριμελούς Επιτροπής, αποτελουμένης εξ ενός 
μέλους του Διοικητικού Συμβουλίου, ενός κληρικού και 
ενός λαϊκού, διοριζομένων υπό του Μητροπολίτου Χαλ¬ 
κίδος ή κατ’ άλλον τρόπον, όν το Διοικητικόν Συμβούλιον 
του Ιερού Προσκυνήματος εκάστοτε δί αποφάσεώς του 
προκρίνει επωφελέστερον δια τα συμφέροντα του Ιερού 
Προσκυνήματος. 

2. Τα πρακτικά του ανωτέρω διαγωνισμού εγκρίνονται 
παρά του Διοικητικού Συμβουλίου, εκτός εάν αποφάσει 
τούτου δεν χρήζουν εγκρίσεώς του, το δε εισπραττό- 
μενον ποσόν απαλλαττόμενον πόσης κρατήσεως εισά- 
γεται εις το Ταμείον του Ιερού Προσκυνήματος, εκδι- 
δομένου σχετικού Γραμματίου εισπράξεως εις ειδικήν 
στήλην, προορίζεται δε δια την εκπλήρωσιν των σκοπών 
του Ιερού Προσκυνήματος και κυρίως δια τα έργα του. 

Άρθρον 16 

Προϋπολογισμός - Απολογισμός - Λογιστικά Βιβλία. 

1. Το οικονομικόν έτος του Ιερού Προσκυνήματος συ¬ 
μπίπτει μέ το εκάστοτε ισχύον δια το Δημόσιον και τα 
Ν.Π.Δ.Δ. 


2. Δύο μήνας προ της λήξεως του οικονομικού έτους 
το Δ.Σ. καταρτίζει τον Προϋπολογισμόν δια την χρήσιν 
του επομένου οικονομικού έτους και υποβάλλει τού¬ 
τον αρμοδίως εις το Μητροπολιτικόν Συμβούλιον προς 
έγκρισιν. 

3. Εντός δύο μηνών από της λήξεως του οικονομικού 
έτους το Δ.Σ. συντάσσει τον Απολογισμόν του λήξαντος 
οικονομικού έτους και υποβάλλει τούτον εις το Μητρο- 
πολιτικόν Συμβούλιον προς έλεγχον και έγκρισιν. 

4. Δια πάσαν είσπραξιν εκδίδεται γραμμάτιον εισπρά- 
ξεως, δια πάσαν δε πληρωμήν ένταλμα πληρωμής. Τα 
γραμμάτια εισπράξεων και τα εντάλματα πληρωμής, εις 
ά επισυνάπτονται άπαντα τα νόμιμα παραστατικά, φέ¬ 
ρουν την υπογραφήν του Προέδρου και του υπευθύνου 
επί των οικονομικών. 

5. Οι πόροι του Ιερού Προσκυνήματος κατατίθενται 
παρ’ οιαδήποτε Τραπέζη, μέλος της Ενώσεως Ελληνικών 
Τραπεζών, μέσω της οποίας ενεργείται η ταμειακή δια- 
χείρισις αυτού. Κατά την καταμέτρησιν των χρημάτων 
του παγκαριού δύναται να κρατήται εις το χρηματο- 
κιβώτιον του Ιερού Προσκυνήματος ποσόν, καθοριζό- 
μενον εκάστοτε υπό του Διοικητικού Συμβουλίου, δια 
την κάλυψιν των τρεχουσών αναγκών (π.χ. τρεχόντων 
λογαριασμών ή προμηθειών, αι οποίαι αφορούν την εν 
Νέω Προκοπίω κίνησιν του Ιερού Προσκυνήματος), ως 
και δια την μετά των προσκυνητών συναλλαγήν από 
την διάθεσιν λαμπάδων κ.λπ. ειδών του εργαστηρίου 
και της εκθέσεως, φυσικά επί αποδώσει λογαριασμού. 
Η διαχείρισις - διακίνησις του ποσού τούτου και η σχε¬ 
τική λογοδοσία θά γίνηται υπό του υπευθύνου επί των 
οικονομικών ή άλλου προσώπου εξουσιοδοτημένου υπό 
του Διοικητικού Συμβουλίου. 

6. Παρά του Διοικητικού Συμβουλίου τηρούνται τα 
έξης βιβλία: 

α) Βιβλίον Βαπτίσεων. 
β) Βιβλίον Γάμων. 

γ) Βιβλίον πρακτικών Διοικητικού Συμβουλίου, 
δ) Βιβλίον ταμείου και αναλυτικού καθολικού, 
ε) Βιβλίον Πρωτοκόλλου εισερχομένων και εξερχο- 
μένων εγγράφων, 
στ) Βιβλίον προσωπικού, 
ζ) Βιβλίον μισθοδοσίας προσωπικού, 
η) Βιβλίον αδειών προσωπικού, 
θ) Βιβλίον ειδών και υλικών ή αποθήκης, 
ι) Γραμμάτια εισπράξεων, 
ια) Εντάλματα πληρωμών. 

ιβ) Μπλοκ εισπράξεων εκ τελέσεως μυστηρίων δια τον 
Ιερόν Ναόν και την αμοιβήν του προσωπικού. 

ιγ) Κτηματολόγιον εις ό καταχωρείται η ακίνητος πε¬ 
ριουσία του Ιερού Προσκυνήματος, 
ιδ) Βιβλίον κινητής περιουσίας, 
ιε) Βιβλίον τιμαλφών. 

ιστ) Βιβλίον Πρακτικών Καταμετρήσεως Παγκαρίων. 
ιζ) Δελτίον παραγγελίας διαφόρων ειδών. 

Τον τύπον και τας λεπτομέρειας τηρήσεως των ανωτέ¬ 
ρω Βιβλίων καθορίζει δί αποφάσεώς του το Διοικητικόν 
Συμβούλιον (χειρογράφως ή ήλεκτρονικώς), συμφώνως 
προς τας ισχυούσας κατά περίπτωσιν διατάξεις, ήτοι 
τηρουμένου του όρου της θεωρήσεως των χειρογράφων 
βιβλίων υπό της Ιεράς Μητροπόλεως Χαλκίδος, και της 
κειμένης νομοθεσίας περί της τηρήσεως ηλεκτρονικών 
αρχείων, βιβλίων και βάσεων δεδομένων. 

Άρθρον 17 

Επιτρέπεται η συγκέντρωσις παλαιών εικόνων και 
ιερών εν γένει σκευών εκ των ευρισκομένων εις τους 
Ιερούς Ναούς της Ιερός Μητροπόλεως Χαλκίδος και 
δη των προερχομένων εκ της Μικρός Ασίας, κατόπιν 
αδείας του οικείου Μητροπολίτου, προς προστασίαν 
και διαφύλαξιν αυτών και εμπλουτισμόν του υπό ίδρυσιν 
Μουσείου του Ιερού Προσκυνήματος, Μικρασιατικού, 
κυρίως, Πολιτισμού. Η ευθύνη διαφυλάξεως και συντη- 
ρήσεως τούτων βαρύνει το Ιερόν Προσκύνημα. 

Άρθρον 18 

Απαγορεύεται η παραμονή προσκυνητών και απόρων 
εν γένει εις ξενώνας ή έτερα κτίσματα του Ιερού Προ¬ 
σκυνήματος πέραν των 48 ωρών, εκτός και εάν έχουν 
την ευλογίαν του Προέδρου του Διοικητικού Συμβου¬ 
λίου. 

Άρθρον 19 

Το Ιερόν Προσκύνημα «Όσιος Ιωάννης ο Ρώσσος» απο¬ 
λαμβάνει πάντων των προνομίων, ως και φορολογικών 
απαλλαγών και λοιπών ατελειών, των οποίων απολαμ¬ 
βάνουν και τα λοιπά Εκκλησιαστικά Νομικά Πρόσωπα, 
εν τη εννοίρ του άρθρου 1, παράγρ. 4, του Ν. 590/1977 
και είναι θρησκευτικόν νομικόν πρόσωπον αυτοχρη- 
ματοδοτούμενον υπό την έννοιαν του άρθρου 37 του 
Ν. 1591/1986 (Α' 50). 

Άρθρον 20 

Ειδικώς, προς διευκόλυνσιν των παρά του Ιερού Προ¬ 
σκυνήματος εκτελουμένων εργασιών, ορίζονται τα 
εξής: 

1. Το Διοικητικόν Συμβούλιον δύναταί: 

α) Να διενεργή ελευθέρως προχείρους μειοδοτικούς 
διαγωνισμούς δια την προμήθειαν των πάσης φύσεως 
αναγκαίων υλικών. 

β) Να ζητή και να εγκρίνη προσφοράς κατασκευής 
έργων, αφορώντων εις τας εγκαταστάσεις αυτού, μέ¬ 
χρι ποσού, το οποίον ισχύει εκάστοτε διά τα Εκκλη¬ 
σιαστικά Ν.Π.Δ.Δ., δί αυτεπιστασίας ή δί αναθέσεως 
εις εργολάβους. Εις επειγούσας περιπτώσεις, όπως και 
δια την εκτέλεσιν καλλιτεχνικών έργων, επιτρέπεται η 


απ’ ευθείας ανάθεσις, τη εγκρίσει του Μητροπολιτικού 
Συμβουλίου. 

2. Το Διοικητικόν Συμβούλιον δύναται ωσαύτως να 
διενεργή ελευθέρως δημοπρασίας εκποιήσεως κινητών 
ανεξαρτήτως ποσού, κατακυρούν ταύτα εις τον τελευ- 
ταίον πλειοδότην. 

3. Ο Πρόεδρος δύναται να διενεργή ελευθέρως την 
διαχείρησιν των οικονομικών του Ιερού Προσκυνήματος, 
επί τη βάσει των κονδυλίων του προϋπολογισμού, τηρών 
τους όρους του παρόντος. 

Άρθρον 21 

Παν θέμα μη προβλεπόμενον εις τον παρόντα Κα¬ 
νονισμόν διευθετείται δί ομοφώνου αποφάσεως του 
Διοικητικού Συμβουλίου και τη εγκρίσει του Μητροπο- 
λιτικού Συμβουλίου. 

Άρθρον 22 

1. Ο παρών Κανονισμός δύναται να τροποποιηθή δί 
Αποφάσεως της Ιεράς Συνόδου της Εκκλησίας της Ελ¬ 
λάδος, δημοσιευομένης εις την Εφημερίδα της Κυβερ- 
νήσεως και εις το Περιοδικόν «ΕΚΚΛΗΣΙΑ», έπειτα από 
ομόφωνον πρότασιν του Δ.Σ. του Ιερού Προσκυνήματος 
και έγκρισιν του Μητροπολιτικού Συμβουλίου. 

2. Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνή- 
σεως και εις το Περιοδικόν «ΕΚΚΛΗΣΙΑ». 

3. Από της ενάρξεως της ισχύος του παρόντος Κανο¬ 
νισμού καταργείται πάσα διάταξις αντικειμένη εις αυτόν 
και δη ο Κανονισμός 131/1999 (Φ.Ε.Κ. 228/Α71999) και η 
Κανονιστική Διάταξις 46/1973 (Φ.Ε.Κ. 56/Α'/1973). 

Άρθρον 23 

Ο παρών Κανονισμός δεν προκαλεί δαπάνην εις βάρος 
του Προϋπολογισμού του Νομικού Προσώπου της Ιεράς 
Μητροπόλεως Χαλκίδος. 

Η Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 5 Οκτωβρίου 2012 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-ιτιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10020730 101 20008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




















































































